የህወሓት ኮንፈረንስ የድርጅቱን እና ህዝቡን ችግሮች ለመቅረፍ የሚያስችል መሆን አለበት- የኮንፈረንሱ ተሳታፊዎች
ህዋሓት በማካሄድ ላይ የሚገኘው ኮንፈረንስ ድርጅቱና ህዝቡ ያሉባቸውን ችግሮች በመለየት ለመቅረፍ የሚያስችል መሆን እንዳለበት የኮንፈረንሱ ተሳታፊዎች ጠይቀዋል፡፡ድርጅቱ ከዚህ ቀደም ያደረጋቸው ስብሰባዎችና ኮንፈረንሶች  ራሱን በጥልቀት የገመገመበት እንደነበሩ ተሳታፊዎቹ አስታውሰዋል፡፡በቅርቡ ያደረገውም የስልጣን ሽግግር የዚሁ ግምገማ ውጤት መሆኑንም ጠቅሰው ድርጅቱ አሁን በመካሄድ ላይ ባለው ኮንፈረንስ የሚያስተላልፈው ውሳኔም ለሌሎች ድርጅቶች አስተማሪ ይሆናል የሚል እምነት እንዳላቸውም አስረድተዋል፡፡ይህ 7ኛው የህወሓት መደበኛ ስብሰባ ከዚህ ቀደም እንደነበሩት ሁሉ የታዩ ክፍተቶችን ለመፍታትና ጥንካሬዎቹን ለማስቀጠል የሚያስችል ሊሆን ይገባልም ነው ያሉት፡፡በተጨማሪም ውይይቱ ወደ ህዝብ የሚወርድና ችግሮችን የሚፈትሽ መሆን እንዳለበት አሳስበዋል፡፡